1969 : Lesneven (BL) ; 1970 : Kintin (Bro-Sant Brieg) ; 1971 : Kerhen (Bro St-Maloù) ; 1972 :Kemper (BG) ; 1973 : Kintin (BSB). Er bloavezhioù-se e oa niverus ar re yaouank a felle dezhe mestroniañ yezh o zud ha kalzik dioute a veze e kampoù KEAV. Daou remziad en em gavas o kenvevañ a-gevred :  hini ar mare a-raok 68 ha hini ar mare a-choude 68 : daou remziad a oa disheñvel-mat o doareoù-bevañ. Ur chempouez a voe kavet ar bloavezhioù kentañ-se war-lerch 68 - sikouret moarvat gant renerezh mouschoarzhus Ronan Huon - betek 1973 ma tilezas e garg. Daoust hag-eñ oa aet skuizh o sammañ, e-pad ugent vloaz, ar giriegezh da ren ar champ ? Ober a rae ivez war-dro ar gazetenn hag embannadurioù Al Liamm, daoust hag-eñ e oa kement-se holl ur garg-labour re bounner ?